*Par iepirkumu procedūras “**Rīgas pašvaldības SIA “Rīga satiksme” oficiālās tīmekļa vietnes attīstība” (ID Nr. RS 2025/12) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Rīgas pašvaldības SIA “Rīga satiksme” oficiālās tīmekļa vietnes attīstība”” (ID Nr. RS 2025/12) (turpmāk – iepirkuma procedūra) nolikuma prasībām.

**Jautājums:**

1)Lūgums izņemt no tehniskajām prasībām Symfony ietvaru vai papildināt arī ar Laravel ietvaru kā alternatīvu, jo tas ir būvēts uz Symfony bāzes un pēc būtības ir ļoti līdzīgs.

2)Lūgums no prasībām izņemt Azure pieredzi vai papildināt ar Amazon Web Services kā alternatīvu, jo šāda tipa mākoņservisi pēc būtības ir līdzīgi un gūstot pieredzi darbā ar vienu no tiem, ir viegli strādāt arī ar citiem.

**Atbilde:**

Informējam, ka Pasūtītājs neplāno veikt iepirkuma procedūras nolikuma grozījumus.

Vienlaikus Pasūtītājs paskaidro, ka potenciālajiem pretendentiem ir jāievēro un jāatbilst iepirkuma procedūras nolikumā noteiktajām prasībām (tajā skaitā jautājumā minētajām prasībām), lai pretendents noslēdzot līgumu varētu to izpildīt tehniskajā specifikācijā noteiktā kārtībā un termiņos. Papildu Pasūtītājs paskaidro, ka:

1. Ņemot vērā to, ka Pasūtītāja tīmekļa vietne ir veidota uz Symfony bāzes, tādēļ Pasūtītājam ir būtiski, ka potenciālajiem pretendentiem ir pieredze tieši darbā ar Symfony, nevis Laravel. Otrkārt, Sympony ir ar plašāku funkcionalitāti, tas nav tikai ietvars, bet tajā ir arī gatavu PHP komponenšu kopa, kuras var izmantot atkārtoti. Vēl viena Sympony priekšrocība ir nopietnāka pieeja drošībai, taču lai pielietotu šo funkcionalitāti praksē, jābūt attiecīgai pieredzei. Avots: [What's the Difference Between the Most Popular PHP Frameworks - Laravel and Symfony?](https://radixweb.com/blog/laravel-vs-symfony)
2. Azure un Amazon Web Services nav viens un tas pats, kā arī iepirkuma procedūras nolikuma tehniskajā specifikācijā ir prasība, ka piegādes vide ir DevOps, kas ir specifisks repozitorijs tieši Azure.
3. Iepirkuma procedūras ietvaros izstrādājamais privātais kabinets būs Pasūtītāja jaunās tīmekļa vietnes sastāvdaļa, tāpēc tas nevar atrasties citā “mākonī” jeb mākoņservisā (Amazon Web Services) un nevar būt izstrādāts citā ietvarā (Laravel).
4. Potenciālo pretendentu pieredzes trūkums minēto tehnoloģiju izmantošanā paaugstina risku neiekļauties līgumā noteiktos termiņos.

Iepirkumu komisijas priekšsēdētāja K. Meiberga